সুর-অঙ্গের বিচারে ‘যাম-যোজনায় কড়ি মধ্যম’-এর গান নিতান্তই রাগাশ্রয়ী নয়। কারণ এই গীতি-আলেখ্য যুক্ত রাগরূপের বর্ণনার পরে ব্যবহারিক নমুনা দেখানো হয়েছে, তার চারটি গানের সাথে ‘খেয়াল শুনুন’ এই নির্দেশনা রেখেছেন নজরুল। সেই বিচারে আলেখ্যের নজরুল রচিত গানগুলো খেয়াল হিসেবেই গাওয়া উচিত। সেই অনুষ্ঠানের জন্য তিনি কোন খেয়াল-শৈলী অনুসরণ করেছিলেন তা এখন আর জানবার উপায় নেই। তাই, আজকের অনুষ্ঠানে পরিবেশিত গীতিআলেখ্যটি একটু নিজেদের মতো করে সাজিয়ে নেয়া। প্রয়াণ বার্ষিকীতে নজরুল স্মরণে সেই রাগরূপগুলোর বর্ণনা দিয়ে গায়নশৈলীর মাধ্যমে সেগুলো উপস্থাপন এবং তাতে নিবন্ধ নজরুলসঙ্গীত পরিবেশিত হয়।